અમદાવાદઃ નાણાકીય વર્ષ ૨૦૧૬-૧૭ પૂરું થવાને હવે ગણતરીના દિવસો બાકી છે. નિફ્ટીએ ૯૧૦૦ની સપાટી પાર કરી દીધી છે ત્યારે ચાલુ વર્ષે રોકાણકારોને શેરબજારમાં પણ ૧૭ ટકાથી વધુ રિટર્ન મળ્યું છે, જ્યારે તેની સામે સોનામાં માત્ર ૧.૭ ટકા જેટલું રિટર્ન મળ્યું છે. એપ્રિલથી માર્ચના સમયગાળામાં સોનામાં માત્ર રૂ. ૫૦૦નો ઉછાળો નોંધાતો જોવાયો છે, જોકે તેની સામે ચાંદીમાં રોકાણકારને ૧૨ ટકાથી વધુ રિટર્ન મળ્યું છે. ઉલ્લેખનીય છે કે નાણાકીય વર્ષ ૨૦૧૬-૧૭માં ચાંદીમાં પ્રતિકિલોએ રૂ. ૪૬૦૦નો ઉછાળો નોંધાયો છે. હાલ ચાંદી રૂ. ૪૧૦૦૦ની ઉપર જોવા મળી રહી છે.